Analia er en hyggelig og proff utleier. Kommuniserte bra i forkant og gjorde ankomsten til en fint møte. Hun har en perm med anbefalinger inkl. karthenvisninger til spisesteder etc., og mange guidebøker, kart etc. Huset er velutstyrt ned på detaljnivå og fremstår som nytt.

Vi brukte ikke soverommet og frokostterrassen i 1. etg. Ekstra stor seng med veldig god og fast madrass i 2. etg. - med utgang til stor terrasse. Badet i 2. etg. er som alt annet i huset av god kvalitet, men vil føles trangt for storvokste. Vi er to voksne og valgte å bruke hvert vårt bad.

Beliggenheten er en trang bakgate som ligger parallelt med Avinguda de Joan Miro, med god bussforbindelse til strendene i Illetas og Palma (henholdsvis ca 15 og 10 minutter). Huset ligger altså i et boområde befolket med vanlige arbeidsfolk så langt vi registrerte. Vi leide bil og hadde ingen problemer med å finne gratis p-plass like i nærheten av huset.

Huset passer både for venner, familier uten småbarn og (2) par. Vi anbefaler både verten og huset.